धुर्बे

धुर्बे नेपाःया चितवन राष्ट्रिय निकुञ्जय् म्वानाच्वंम्ह छम्ह जंगली मिजं-किसि खः गुकिं सन् २००९ निसें २०१२ तकया च्यादँया दुने १६ म्ह मनूत स्यासें ५० स्वयां अप्वः छेँ स्यंकूगु दु। सन् २०१३स थ्व किसिलिसे स्वापू मदःगु खःसां लिपां इलय्-ब्यलय् हाकनं थ्व किसि खनेदूगु खः।   किसिं स्यानातःम्ह सैनिकया नामं किसिया नां तःगु ख।  प्रारम्भिक आक्रमण लिपा किसि सनिगु ज्या सीकेत थ्व किसियाअत रेडियो कलर घाकूगु खः, तर छुं वाः लिपा रेडियो मसंगु जुल। सन् २०१२स थ्व किसिं अप्वः मनूत स्यायेवं अधिकारीतय्सं थुकियात वँय् किसि घोषणा यानाः शिकार यानाः स्यायेगु निर्णय याःगु खः। किसि स्यायेत नेपाली सेना व चितवन राष्ट्रिय निकुञ्जया ९३ म्ह सैनिक परिचालन याःगु खःसां किसिया थाय्-बाय् लुइके मफुत।  लिपा अधिकारीतय्सं धुर्बे घाःपाः जूगु तर बिस्युं वनाः म्वाःगु धापू ब्यूगु दु । 

धुर्बे लिपा सन् २०१८स खनेदूगु खःसा थुकिं तीर्थमानकालीइ च्वंगु चितवन राष्ट्रिय निकुञ्जया सेना चौकी स्यंकाः थःलिसे छम्ह मिसाम्ह किसियात यंकूगु खः। उगु हे इलय् धुर्बें पारस गज नांयाम्ह मिजंम्ह किसियात आक्रमण यानाः घाःपाः याःगु खः। २०२०स, धुर्बेया गतिविधि ट्रयाक यायेत हाकनं रेडियो कलर तःगु खः।  अप्रिल २०२१ सधुर्बें धिर्मेय् ल्याः खानाच्वंपिं सर्वेक्षण पुचःयात आक्रमण यात । तच्वःगु क्षति मजूसां नं सर्वेक्षणय् पंगः वन।  २०२१ अक्टोबरय् थ्व किसि हानं खनेदत अले वया नापं छम्ह मिसाम्ह किसि नं दुगु खः। "Dhurbe spotted in Chitwan National Park". Retrieved 27 October 2021. २०२३ डिसेम्बरय् चितवन राष्ट्रिय निकुञ्जय् स्वक्वःगुखुसि थुकिया कलरय् रेडियो ट्रान्समिटर तःगु खः। 

सन् २०२४ जनवरीइ धुर्बें हाकनं चितवन राष्ट्रिय निकुञ्ज लिक्क स्थानीय छेँय् आतंकित याःगु बुखँ वःगु खः।  सेप्टेम्बर २०२५स, किसिं हाकनं स्थानीय छेँत थुनाबिल। मानवीय क्षति मजूसां थ्व घटनां उल्लेखनीय सम्पत्ति क्षति याःगु व थ्व क्षेत्रय् मानव–वन्यजन्तु द्वन्द्वयात कयाः हाकनं चिउताः ब्वलंगु दु। 

 लोकंह्वाःगु तजिलजि 
धुर्बे किसि नेपाःया सञ्चार माध्यमय् तसकं म्हसीकातःम्ह किसि जुइधुंकूगु दु। स्थानीय बुखँपौ व टेलिभिजन च्यानलतसें सन् २०१०या दशकया सुरुनिसें थुकिया गतिविधिया बारे बारम्बार रिपोर्ट यानाच्वंगु दु, गुकी प्रायः थुकियात मानव–वन्यजन्तु सहअस्तित्वया चुनौतीया खतरा व प्रतीक निगुलिं कथं चित्रण यानातःगु दु।  स्थानीय बाखँ व खँल्हाबल्हाय् नं किसियात छम्ह कुख्यात पात्रया रुपय् कियातःगु दु, गुकिलिं थ्व किसि आधुनिक नेपाःया दकलय् कुख्यात जंगली किसिइ छम्ह जूगु दु। 

सन् २०१४ य् माहौत – द ग्रेट एलिफेन्ट वाक इन नेपाल नांया वृत्तचित्र पिहां वःगु खः, गुकी नेपाःया दक्षिणी ख्यलय् च्वंपिं किसि व उमिगु माहौतयात केन्द्रीत यानातःगु दु। थ्व संकिपाय् धुर्बेयात विशेष रुपं न्ह्यब्वयातःगु मदुसां थुकी किसिया सांस्कृतिक महत्व व उगु क्षेत्रय् किसि तयेगु परम्परायात उजागर यानातःगु दु, गुकिं धुर्बेया बाखं अवस्थित जुयाच्वंगु व्यापक मानव–किसि सम्बन्धया सन्दर्भ प्रदान याःगु दु।

स्वयादिसँ
 किसि
 पेपाँचू

 लिधंसा

पुचः:NatureServe secure species
पुचः:किसि